open-index/open-wikipedia-markdown huggingface dataset:
Mubah

**Mubah** atau **harus** adalah salah satu daripada hukum Islam.

Mubah adalah perkara yang tiada dosa jika ditinggalkan dan tiada pahala jika dilakukan.
Seperti: Makan, minum, bersiar-siar dan sebagainya.

Namun perkara-perkara mubah juga boleh menjadi sunat dan mendapat ganjaran pahala sekiranya perkara-perkara mubah itu diniatkan dan disempurnakan dengan baik kerana Allah Taala. Misalnya, seseorang yang membaca doa sebelum dan sesudah makan dan minum serta berniat untuk mengharapkan makanan yang dimakannya itu dapat memberi faedah kepadanya dan memakan dengan cermat dan tidak bergopoh-gapah sudah tentu orang itu mendapat pahala sunat kerana berdoa adalah perkara sunat dan memakan dengan baik adalah cara makan Rasulullah.

Perkara Mubah juga boleh menjadi haram atau makruh sekiranya melakukan tanpa etika sebagai seorang Islam yang baik misalnya, orang Islam yang memakan atau minum secara berlebih-lebihan serta gelojoh adalah perbuatan yang tidak baik serta boleh jatuh haram sekiranya makan dengan makanan dari sumber yang haram ataupun makan sehingga boleh membahayakan kesihatan dirinya.
Sah

**Sah** adalah salah satu daripada hukum Islam. Sah adalah sesuatu perkara yang dilakukan sesuai dengan hukum syariat.  Seperti solat yang dikerjakan dengan cukup rukun dan syaratnya.
Montoku

**Montoku** ialah sejenis minuman yang beralkohol yang diperbuat dari nasi yang ditapaikan dan dimasak dengan cara yang khusus untuk mendapatkan wapnya untuk dijadikan air montoku. Montoku juga dikenali dengan nama *talak*, dan boleh memabukkan apabila diminum dengan banyak.

## Lihat juga
* Masakan Sabah#Minuman

## Rujukan
Mandi berjelum

Mandi berjelum, atau dikenal juga sebagai "tepid sponging", merupakan salah satu kaedah tradisional yang digunakan untuk menurunkan suhu badan semasa demam. Prosedur ini melibatkan penggunaan kain basah yang dilapkan pada tubuh pesakit untuk membantu mengurangkan suhu badan melalui proses konduksi dan penyejatan.

## Definisi dan Tujuan
Mandi berjelum adalah prosedur di mana pesakit dengan suhu badan melebihi 38.5°C dilapkan dengan air paip. Tujuan utamanya adalah untuk menurunkan suhu badan pesakit secara perlahan melalui:

* Konduksi: Pemindahan haba dari badan ke air melalui lapisan kulit yang dilap dengan kain basah.
* Penyejatan: Air yang tertinggal pada permukaan kulit pesakit akan menyejat, membantu menghilangkan haba dari badan.

## Peralatan Diperlukan

* Besen berisi air paip bersih.
* Termometer untuk memantau suhu badan.
* 6 helai tuala kecil.
* 1 helai tuala panjang.
* Pelindung tilam (linen protector) jika perlu.

## Prosedur Pelaksanaan

### 1. Perediaan:

* Kenalpasti pesakit yang memerlukan mandi berjelum.
* Catatkan suhu badan pesakit untuk dibandingkan selepas prosedur.
* Pastikan kipas dan pendingin hawa dimatikan, serta tingkap dan pintu ditutup untuk mengelakkan pesakit menggigil.

### 2. Pelaksanaan:

* Tanggalkan pakaian pesakit dan tutup dengan tuala panjang yang nipis.
* Basahkan semua tuala kecil dan perah sedikit.
* Lap muka pesakit secara "dap dap", kemudian letakkan tuala basah di tengkuk, kedua-dua ketiak, dan kedua-dua peha.
* Gunakan satu kain untuk melap seluruh badan bermula dari tangan, badan hadapan, dan belakang pesakit secara "dap dap".
* Basahkan semua tuala kecil sekerap mungkin secara berulang.
* Prosedur ini dilakukan selama 15 hingga 20 minit.

### 3. Selepas Prosedur:

* Alihkan pelindung tilam dan tuala panjang.
* Kemaskan peralatan dan selesakan pesakit.
* Periksa semula suhu pesakit selepas 15 minit dan rekodkan keputusan.
* Maklumkan suhu terkini kepada pesakit dan laporkan kepada jururawat yang menjaga

## Peringatan

* Gunakan air paip bersih dengan suhu yang sesuai.
* Tempoh masa prosedur adalah antara 15 hingga 20 minit.
* Jiika rawatan berjaya, suhu badan akan menurun sebanyak 1.5°C.
* Elakkan geseran semasa mengelap badan pesakit kerana geseran boleh meningkatkan suhu badan.
* Hentikan prosedur jika pesakit menunjukkan tanda-tanda seperti menggigil, kulit kebiruan, atau keresahan.
* Prosedur ini tidak digalakkan dilakukan oleh individu berlainan jantina tanpa kehadiran pihak ketiga.

Mandi berjelum adalah kaedah yang berkesan untuk menurunkan suhu badan semasa demam, namun harus dilakukan dengan berhati-hati dan mengikuti langkah-langkah yang betul untuk memastikan keselamatan dan keberkesanan prosedur.
Esah binti Isa

**Esah binti Isa** (1934 – 11 Julai 2004) lebih dikenali sebagai **S.A. Aisyah** ataupun **Adik Esah** di kalangan orang Johor, merupakan seorang penyanyi Malaysia yang terkenal sekitar 1960-an. Pada 2003, S.A. Aisyah telah dipilih sebagai Anugerah Tokoh Penggerak Budaya Kebangsaan Tahun 2003.

S.A. Aisyah mula mencipta nama sebagai seorang penyanyi keroncong pada tahun 1948. Selepas itu, beliau menyertai irama ghazal dibawah pimpinan Allahyarham Kolonel Musa atau Pak Lomak. S.A. Aisyah kemudiannya merakamkan beberapa album piring hitam pada sekitar 1960-an.

## Kehidupan peribadi
S.A. Aisyah mendirikan rumah tangga dengan Sheikh Abdullah Omar Banafex pada tahun 1957 dan mempunyai seorang anak lelaki dan seorang anak perempuan. 

## Kematian
Beliau meninggal dunia pada 11 Julai 2004 di rumahnya di Taman Bunga Ros, Johor Bahru dan dikebumikan di Tanah Perkuburan Islam Mahmoodiah pada 12 Julai 2004.
The Unwanted

**The Unwanted** merupakan sebuah kumpulan pemuzik dan penyanyi yang aktif di Singapura. Kumpulan ini menyampaikan lagu-lagu Melayu.

## Ahli-ahli
# Hanafie - vokal
# Ismail Sukar - gitar
# Syed Mohd Amin - keyboard 
# Ramli Katyo - bass
# Azim Adnan - dram

## Diskografi
## Album
* Pelangi

## Lagu-lagu
# Pedoman 
# Masih Ada Rindu 
# Sekadar Pesanan 
# Tabahkan Hatimu 
# Tanpa Tujuan 
# Kalau Kau Hilang 
# Rosnah 
# Bagaimana 
# Perkenalan 
# Tenang Malam
# Terperangkap Dalam Sinaran
# Penyesalan
# Kebahagiaan
# Nasi Lemak Kopi Susu
# Mawar Idamang
# Kalau Ku Tahu

## Pautan luar
* Popoknet
2 by 2

Kumpulan **2 By 2 ** merupakan sebuah kumpulan penyanyi padu suara yang ditubuhkan pada tahun 1994 di Malaysia. Mereka menyampaikan lagu-lagu Melayu.

Nama kumpulan ini mula menjadi perhatian pada tahun 1996 apabila merakamkan semula lagu lama, **Mawarku** secara berduet dengan penyanyi tersohor tanahair Dato’ Siti Nurhaliza yang juga merupakan pendatang baru dalam dunia muzik Malaysia ketika itu. Lagu Mawarku pernah mendaki tangga carta teratas di stesen-stesen radio tanahair pada waktu itu.

Album pertama mereka yang memuatkan lagu tersebut mendapat sambutan di luar jangkaan sehingga mencatatkan jualan melebihi 150,000 unit di pasaran. Album kedua mereka yang berjudul Pak Pung Pak Mustape juga mencapai kejayaan dengan jualan sebanyak 80,000 unit.

Bagaimanapun ketika album ketiga mereka Juwitaku dikeluarkan, mereka terbabit dengan kontroversi yang mengaitkan perbalahan sesama anggota kumpulan menyebabkan pasaran album Juwitaku agak lembap dan hanya dijual 20,000 unit sahaja. Pada ketika ini juga industri muzik Malaysia bergelut dengan pelbagai masalah seperti cetak rompak serta kemerosotan ekonomi.

Selepas album ketiga, kumpulan 2 By 2 agak sepi daripada sebarang publisiti walaupun lagu-lagu mereka masih menjadi siulan ramai. Bahkan penyanyi utamanya, **Zul** telah membuat keputusan untuk menerima tawaran syarikat rakaman SRC sebagai Pengurus A & R.

Sementara anggota yang paling diminati, Halim juga telah mengorak langkah dengan melahirkan sebuah album solo berkonsep Hindustan dengan memakai nama **Halim Khan**. Sementara itu dua lagi anggota kumpulan ini, **Faizal** dan **Man** telah meninggalkan dunia hiburan dan menumpukan perhatian kepada bidang lain.

Selepas itu hanya album kompilasi lagu-lagu terbaik mereka yang dikeluarkan, iaitu The Best of 2 By 2 (2001) dan Mawar Mawar Ku (2007).

## Anggota kumpulan
* Zulkefli Majid (Zul) 
* A Halim Mamat (Halim) 
* Neziman Romli (Man)
* Muhammad Faizal Ismail (Faizal)

## Diskografi

### Album studio
# Rindu (1996)
# Pak Pung Pak Mustafe (1997)
# Juwitaku (1998)

### Album kompilasi

#The Best of 2 By 2 (2001)
# Mawar Mawar Ku (2007)

## '''Penampilan lain'''

# Menanti Kehadiran (duet bersama Liza Hanim dalam album Epilog)

### Lagu Hari Raya:

# Dari Jauh Ku Pohon Maaf (1996)
# Dikir Rayo
# Bersederhanalah Di Hari Raya
# Seloka Hari Raya (duet bersama Asha Malik)
# Berbaju Merah Jambu (duet bersama Liza Hanim)

## Pautan luar
* Lirik dan gambar.
* Di SinarFM
Pergerakan Negara-Negara Berkecuali

**Pertubuhan/Pergerakan Negara-negara Berkecuali** atau **NAM** ialah sebuah organisasi antarabangsa yang disertai 120 negara yang berkecuali dan tidak memihak kepada mana mana blok kuasa.

## Sejarah

*Untuk rencana lanjutan, lihat [[Sejarah NAM]]*

NAM ditubuhkan pada tahun 1961 atas inisiatif Presiden Yugoslavia, Josip Broz Tito yang mengumpul negara negara yang tidak memihak kepada mana mana kuasa Perang Dingin. Ketika penubuhan NAM, hanya ada empat negara yang menyertainya iaitu India, Mesir, Malaysia dan Ghana. Walaupun penubuhan NAM diharap dapat merapatkan negara anggota sebagai satu pakatan seperti NATO atau Pakatan Warsaw, ia tidak pernah bersatu dan negara anggota sering kali ditarik atau tertarik untuk menyertai kuasa besar seperti NATO dan Pakatan Warsaw. 

Mesyuarat pertama NAM diadakan di Belgrade pada September 1961 dan menyaksikan penyertaan 25 ahli dengan sebelas ahli datang dari Asia dan Afrika, bersama sama Yugoslavia, Cuba dan Cyprus. Kumpulan ini berhasrat untuk menentang kolonisme, imperialisme dan neo-kolonialisme. 

Mesyuarat berikutnya diadakan di Kaherah pada 1964. Perhimpunan ini disertai oleh 46 negara dengan kebanyakan ahli baru datang dari negara negara Afrika yang baru merdeka. Mesyuarat ketika itu lebih banyak membincangkan konflik Arab-Israel dan Perang India-Pakistan.

Mesyuarat ketiga diadakan di Lusaka ialah antara perhimpunan yang paling penting dalam sejarah NAM kerana pada tahun ini pergerakan ini menubuhkan organisasi untuk membantu hubungan ekonomi dan politik. Kenneth Kaunda, presiden Zambia memainkan peranan yang penting dalam perhimpunan ini.

Pada 1973, mesyuarat diadakan di Algiers menyaksikan pergerakan ini berhadapan dengan realiti ekonomi terkini. Kejutan Minyak (*Oil Shock*) menyebabkan sesetengah ahli anggota lebih kaya daripada yang lain.

## Setiausaha Agung

Ketika ini (2016), jawatan Setiausaha Agung NAM dipegang oleh Venezuela.

Berikut ialah senarai penjawat Setiausaha Agung NAM sejak awal penubuhannya:

## Persidangan

## Jawatan
Ketika jawatan sekretariat NAM dipegang oleh Malaysia, pembaharuan yang dilakukan oleh Malaysia ialah penubuhan Majlis Perniagaan NAM. Majlis ini ditubuhkan dengan tujuan mengukuhkan kerjasama selatan-selatan dan membantu perdagangan dan pelaburan antara negara anggota. Majlis diketuai oleh bekas Perdana Menteri Malaysia Mahathir Mohamad sebagai penasihat dan Azman Hashim sebagai presiden.

## Rujukan

## Pautan luar

* Laman utama NAM
* Sejarah Non-Aligned Movement
* NAM e-secretariat portal
UG14

**UG14 ** (singkatan untuk **Underground 14**) merupakan sebuah kumpulan rock yang aktif di Malaysia sekitar awal 90an.  Berasal dari ibu negara, kumpulan ini menyampaikan lagu-lagu rock Melayu.

## Latar belakang
Pada tahun 1990, Wom, seorang penyanyi yang berasal dari Kampung Baru, Kuala Lumpur, yang ketika itu agak terumbang-ambing berikutan kegagalan album solonya di bawah label EMAREC telah bertemu dengan Teddy, seorang pemain keyboard berpengalaman dari Johor yang juga merupakan bekas anggota kumpulan Neraca di bawah label EMAREC. Melihat bakat yang ada pada Wom, Teddy telah mengajaknya untuk menubuhkan sebuah kumpulan muzik yang bertunjangkan rock progresif sebagai genre utama. Apabila usaha tersebut membuahkan hasil, Teddy telah merekrut dua orang rakannya dari kumpulan Neraca iaitu Hafiz (dram) dan Allahyarham Chico (gitar) untuk turut sama menjayakan misinya. Mereka berempat kemudiannya mengikat kontrak bersama Saga Records untuk menghasilkan album pertama mereka. Bermula dari situlah mereka menamakan kumpulan mereka sebagai **UG14** sempena alamat syarikat rakaman yang menaungi mereka.

Setahun kemudian, lahirlah album pertama mereka yang diberi judul *Introduksi* di bawah label Saga Rekords dan bekerjasama dengan PolyGram, syarikat rakaman di Singapura yang pernah menaungi kumpulan-kumpulan Search dan Headwind, dua gergasi rock dari selatan tanah air. Melihat kejayaan album *Introduksi*, Polygram telah memutuskan untuk membeli kumpulan UG14 dari Saga Records dan memberi kepercayaan kepada kumpulan ini untuk menghasilkan album seterusnya.

## Barisan keanggotaan

UG14 pada asalnya dianggotai oleh empat orang. Anggota UG14 pada ketika itu ialah:

* Wom - vokal
* Chico - gitar, meninggal dunia 
* Teddy - keyboard
* Hafiz - dram

Dalam album kedua berjudul *Kebebasan* yang dikeluarkan pada tahun 1992, kumpulan ini mengalami sedikit perubahan apabila posisi Chico sebagai pemain gitar digantikan oleh Andy di samping pertambahan anggota apabila Daud dari kumpulan Putra masuk sebagai pemain bass tetap UG14.

**UG14 1992**:
* Wom - vokal
* Andy - gitar
* Teddy - keyboard
* Daud - bass
* Hafiz - dram

**UG14 2018**:

* Wom - vokal
* Sally - gitar
* Oja - gitar
* Teddy - keyboard
* Jie - bass
* Samy - dram
* Din - saksofon
* Kimi - perkusi 
* Amy - trompet
* Siha - bangsi
* Ain - harmonika
* Peah - turntable

## Diskografi
### Album-album studio
* *Introduksi* (PolyGram, 1991)
* *Kebebasan* (PolyGram, 1992)
* *Arakian* (PolyGram, 1993)

## Lagu-Lagu
# Tiada Pengesahan
# Sempadan Sempurna
# Wajah Dunia
# Ratu Hati
# Syukur Pada Yang Satu
# Keputusan Muktamad
# Impian Terluka
# Perjuangan Sama Rasa
# Bunga Larangan
# Dunia Ciptaan
# Rossa
# Bayangan Cinta
# Terimalah (Kasih)
# Gergasi
# Kebebasan
# Situasi
# Hipokrit
# Mahligai Sakura
# Introduksi
# Sesal
# Kecil
# Hidup Berbudi
# Selamat Tinggal Bunga Larangan

## Pautan luar
*
Lahat

**Kabupaten Lahat** ialah sebuah kabupaten yang terletak di Provinsi Sumatera Selatan, Indonesia.

## Batas wilayah
* Utara: Kabupaten Muara Enim dan Kabupaten Musi Rawas.
* Timur: Kabupaten Muara Enim.
* Selatan: Kabupaten Bengkulu Selatan dan Kota Pagar Alam.
* Barat: Kabupaten Rejang Lebong, Provinsi Bengkulu.

## Pembahagian pentadbiran
Kabupaten Lahat dibagi menjadi 19 kecamatan dengan 527 kelurahan/desa (14 kelurahan, 509 desa definitif, 4 desa persiapan).

# Jarai
# Kikim Barat
# Kikim Selatan
# Kikim Tengah
# Kikim Timur
# Kota Agung
# Lahat
# Merapi
# Mulak Ulu
# Pajar Bulan
# Pasemah Air Keruh
# Pendopo
# Pulau Pinang
# Talang Padang
# Tanjung Sakti
# Ulu Musi

## Sejarah Lahat
Sekitar tahun 1830 pada masa kesultanan Palembang di Kabupaten Lahat telah ada marga, marga-marga ini terbentuk dari sumbai-sumbai dan suku-suku yang ada pada waktu itu seperti: Lematang, Pasemahan, Lintang, Gumai, Tebing Tinggi dan Kikim. Marga merupakan pemerintahan bagi sumbai-sumbai dan suku-suku. Marga inilah merupakan tunas bakal adanya Pemerintah di Kabupaten Lahat.

Lihat juga senarai kabupaten dan kota di Indonesia.

## Pautan luar
* Situs pemerintah daerah
* Milis Warga Lahat
Gerila

**Gerila** (juga dikenali sebagai **partisan**) ialah istilah yang diserap daripada bahasa Sepanyol (daripada perkataan *guerra* bererti perang) yang digunakan untuk menggambarkan sekumpulan pejuang kecil. **Peperangan gerila** beroperasi dengan kumpulan pejuang yang kecil, mudah bergerak dan mudah berubah-ubah yang dikenali sebagai sel, tanpa barisan hadapan rasmi. Peperangan gerila merupakan bentuk paling tua peperangan tidak bersimetri. Penyumbang utama kepada teknik perang gerila termasuk Mao Zedong dan Che Guevara. Walaupun "peperangan tidak bersimetri" merupakan istilah ketenteraan kepada taktik gerila, ia sering dipandang rendah sebagai perang taktik "pengganas."
La Francophonie

**Pertubuhan Penutur Bahasa Perancis Antarabangsa** (Bahasa Perancis: *Organisation internationale de la Francophonie*; **OIF**) atau biasanya dikenali sebagai ***la Francophonie*** [la frong-ko-fo-ni] adalah sebuah pertubuhan antarabangsa di mana negara dan wilayahnya menggunakan bahasa Perancis sebagai *[[lingua franca]]* atau bahasa adat dan memiliki beberapa nilai yang dikongsi atau mempunyai persamaan seperti kepelbagaian budaya, pengukuhan kedaulatan undang-undang, kerajaan yang demokratik dan perlindungan alam sekitar. Sehingga Februari 2018, OIF mempunyai keanggotaan sebanyak 84 buah negara atau pemerintah (54 anggota penuh, 4 anggota bersekutu dan 26 anggota pemerhati).

## Setiausaha agung
*  Boutros Boutros-Ghali (1997–2002)
*  Abdou Diouf (2003–2014)
*  Michaëlle Jean (2015–kini)

## Catatan

## Rujukan

## Pautan luar
*
Shinkansen

merupakan rangkaian landasan kereta api laju di Jepun yang dikendalikan Japan Railways.

## Sejarah
Sejarah Shinkansen (新幹線) bermula pada 1hb Oktober 1964 apabila Shinkansen Tokaido, iaitu Shinkansen yang pertama dibina menghubungkan Tokyo dengan Osaka. Kemudian diikuti dengan Shinkansen Sanyo, Tohoku, dan Joetsu. Kini, Shinkansen ke Hokuriku, Kyushu, dalam pembinaan. Pada mulanya Shinkansen dari Tokyo ke Shin Osaka (515.4km) memakan masa kira-kira 4 jam. Pada 1992, Shinkansen baru 'Nazomi' yang dapat menghasilkan kelajuaan 270 km/j telah menghasilkan perjalanan yang singkat. Rancangan penggunaan landasan kereta api 'linear motor car' pada abad 21 yang akan datang ini dijangka menambahkan lagi kelajuaan Shinkansen.Pengangkutan kereta api berkelajuan tinggi (bullet train) paling cekap dan efisien di jepun.

## Pautan luar

* Japan Railways Group
Fardu Ain

Dalam Islam, ada dua bentuk ilmu fardu, yakni ilmu **fardhu ain** dan ilmu *[[Fardu Kifayah|fardu kifayah]]*. Ilmu fardu ain ialah ilmu yang wajib dipelajari dan diamalkan oleh setiap orang Islam yang baligh dan berakal. 

Fardu Ain merupakan tanggungjawab individu. Sebelum dia mengerjakannya, kekal wajib dia melakukannya. Contohnya adalah seperti mengerjakan solat lima waktu dalam sehari semalam.
Haji Tamattuk

Ibadat **[[Haji]]** terbahagi kepada beberapa jenis seperti yang dipersetujui oleh ulamak, iaitu:-

# Haji Tamattuk 
# Haji Qiran 
# Haji Ifrad 

Istilah **Haji Tamattuk** adalah mendahulukan umrah dari ibadah haji. Yaitu memakai ihram dari miqat dengan niat umrah pada musim haji, setelah tahallul, memakai ihram lagi dengan niat haji pada hari Tarawiah (8 Zulhijah). Bagi yang melaksanakan haji Tamattuk diwajibkan membayar dam.
Haji Qiran

Ibadat **[[Haji]]** terbahagi kepada tiga jenis seperti yang dipersetujui oleh ulamak, iaitu:-

# Haji Tamattuk 
# Haji Qiran 
# Haji Ifrad 

Istilah **Haji Qiran** ialah haji dan umrah dilakukan secara bersamaan, iaitu memakai ihram dengan niat umrah dan haji sekali gus, sampai selesai melontar jamrah Aqabah dan diikuti dengan bercukur atau memotong rambut tanpa tahallul setelah selesai umrah. Bagi yang melaksanakan haji Qiran diwajibkan membayar dam.
Haji Ifrad

Ibadat **[[Haji]]** terbahagi kepada beberapa jenis seperti yang dipersetujui oleh ulama', iaitu:-

# Haji Tamattuk 
# Haji Qiran 
# Haji Ifrad 

Istilah **Haji Ifrad** adalah melakukan ibadah haji kemudian umrah. Yaitu memakai ihram dari mikat dengan niat haji saja, kemudian tetap dalam keadaan ihram sampai selesai haji (hari raya kurban). Yang melaksanakan haji ifrad tidak diharuskan membayar dam.
Tawaf

**Tawaf** (, terbitan bentuk *ism* kata kerja  *ṭāfa* "mengelilingi") adalah perlakuan mengelilingi Kaabah sebanyak tujuh kali bermula dari sudut Hajarul Aswad dan berakhir pada sudut yang sama menurut syarat-syaratnya. Tawaf adalah salah satu perlakuan ibadah yang dilakukan oleh Muslim dan hanya dilakukan di Masjidil Haram Mekah. 

## Syarat Tawaf
# Suci daripada hadas.
# Suci daripada najis pada badan dan pakaian.
# Menutup aurat.
# Bermula dari tempat yang sejajar atau setentang dengan Hajar Aswad yang ada pada satu penjuru Kaabah itu. Sekiranya seseorang itu memulakan tawafnya pada tepi atau sudut Kaabah yang tidak bersetentang dengannya, maka pusingan itu tidak dikira hingga dia sampai pada sudut Hajar Aswad untuk dikira permulaan tawaf.
# Mengirikan Kaabah dan berjalan ke hadapan.
# Dilakukan di dalam Masjidil Haram tetapi di luar bahagian Kaabah iaitu di luar Hijir Ismail (**ﺣﺠﺮ ﺍﺳﻤﺎﻋﻴﻞ**) dan Syazarwan (**ﺷﺎﺫﺭﻭﺍﻥ**).
# Dilakukan tujuh pusingan dengan yakin.

## Sunat Tawaf
Berikut adalah perkara yang sunat dilakukan semasa bertawaf:
* Bertawaf dengan berjalan kaki.
* Memendekkan langkah.
* Berjalan cepat dengan berlari anak.
* Istilam kepada Hajar Aswad pada permulaan tawaf sambil mengucapkan "Allahu Akbar".
* Beristilam dengan tangan kanan.
* Mengucup Hajar Aswad dan meletakkan dahi ke atasnya.
* Beristilam di rukun Yamani.
* Berittibak.
* Solat sunat dua rakaat setelah tawaf di belakang Maqam Ibrahim.
* Bertawaf berhampiran Kaabah (bagi memudahkan istilam).

:**Istilam** - 
:* Mengucup Hajar Aswad atau menyentuhnya dengan tangan. 
:* Jika tidak mampu, memadai dengan isyarat atau melambai dengan tangan. 
:* Lebih elok dilakukan setiap pusingan jika mampu.
:**Ittibak** - 
:* Meletakkan pertengahan kain selendang/ihram di bawah ketiak kanan dan kedua-dua hujungnya di atas kiri dengan menjadikan bahu kanan terbuka bagi lelaki.

## Jenis Tawaf
* **Tawaf Qudum (ﻗﺪﻭﻡ )** - tawaf "selamat datang" yang dilakukan ketika baru sampai di Mekah.
* **Tawaf Ifadhah (ﺇﻓﺎﺿﻪ)** - tawaf yang menjadi rukum haji dan dilakukan bagi mereka yang telah pulang dari Wukuf di Arafah. Juga dinamakan bagi tawaf rukun umrah.
* **Tawaf Sunat (ﺳﻨﺔ)** - tawaf yang dilakukan semata-mata mencari ridha Allah pada bila-bila masa.
** **Tawaf Tahiyyat (ﺗﺤﻴﺔ)** - tawaf sunat yang lazim dilakukan sebaik sahaja memasuki Masjidl Haram.
* **Tawaf Nazar (ﻧﺬﺭ)** - melakukan tawaf untuk memenuhi nazarnya.
* **Tawaf Wada' (ﻭﺩﺍﻉ)** - tawaf "selamat tinggal" yang dilakukan sebelum meninggalkan kota Makkah sebagai menghormati dan memuliakan Baitullah.

## Rujukan
Wukuf

**Wukuf** di padang Arafah merupakan salah satu rukun haji yang melibatkan penunai haji berkumpul di Arafah pada 9 Zulhijah dalam takwim Hijrah (Hari Arafah). Wukuf dilakukan bagi mengingati kembali peristiwa di mana Nabi Adam a.s dan Hawa telah diturunkan ke bumi dari syurga atas sebab mengingkari perintah Allah dan terpedaya oleh tipu daya Iblis. Mereka telah dipisahkan di dunia ini dan mengambil masa 40 tahun untuk bertemu kembali, iaitu di Padang Arafah iaitu di Jabal ar Rahmah. Di sinilah bertahun-tahun mereka memohon ampun daripada Allah sebelum permohonan ampun mereka akhirnya diterima Allah. Dengan ini, Padang Arafah bertindak sebagai menjadi tempat muhasabah diri dengan menyesali segala dosa yang dilakukan sebelum ini dan di situlah kita boleh memohon pengampunan daripada Allah semoga permintaan kita diterima. Ibadah wukuf dilaksanakan pada selepas gelincir matahari (masuk waktu zohor pada 9 Zulhijjah sehingga sebelum  fajar iaitu sebelum subuh pada 10 Zulhijjah.

## Pautan luar
*
Sa'i

**Sa'i** adalah rukun haji dan merupakan satu perbuatan bagi mengingati peristiwa Siti Hajar yang berulang-alik antara Bukit Safa dan Marwah mencari air untuk dirinya sendiri dan anaknya Nabi Ismail a.s. Ketika itu dia telah ditinggalkan di situ oleh suaminya Nabi Ibrahim a.s.

## Dalil Al-Quran

Sa'i juga disebut dalam Al Quran.

## Rujukan
#  Kerajaan Arab Saudi Kementerian Hal Ehwal Islam, Wakaf, Dakwah dan Nasihat

## Nota kaki
Logam alkali bumi

**Logam alkali bumi** ialah unsur dalam Kumpulan 2 Jadual berkala yang mempunyai 2 elekton valens. Bersifat logam. Unsur-unsur tersebut ialah Berilium, Magnesium, Kalsium, Strontium, Barium dan Radium.
La Renaissance

**La Renaissance** adalah lagu kebangsaan Republik Afrika Tengah. Lirik ditulis oleh Perdana Menteri yang pertama, Barthélémy Boganda. Lagu digubah oleh Herbert Pepper, yang juga telah menggubah lagu kebangsaan Senegal. *La Renaissance* telah dijadikan lagu kebangsaan sewaktu merdeka pada 1960. 

## Lirik dalam bahasa Perancis
:O Centrafrique, ô berceau des Bantous! 
:Reprends ton droit au respect, à la vie!
:Longtemps soumis, longtemps brimé partous,
:Mais de ce jour brisant la tyrannie.
:Dans le travail, l'ordre et la dignité,
:Tu reconquiers ton droit, ton unité,
:Et pour franchir cette étape nouvelle,
:De nos ancêtres la voix nous appelle.

:*Chorus*
:Au travail dans l'ordre et la dignité,
:Dans le respect du droit dans l'unité,
:Brisant la misère et la tyrannie,
:Brandissant l'étendard de la Patrie.

## Terjemahan
Wahai Afrika Tengah! Tempat lahir kaum Bantu!
Ambil kembali hakmu untuk dihormati, dan untuk kehidupan!
Lama telah kamu ditindas dan dicemuh oleh semua,
Tetapi mulai hari ini, 
Menerusi kerja keras, 
Engkau mengambil kembali hakmu, kesatuanmu,
Dan untuk mengambil langkah baru ini,
Suara para leluhur kita memanggil.

KORUS:
Bekerja! Penuh peraturan dan kehormatan,
?
Lepaskan diri dari cengkaman kemiskinan dan penindasan,
Memegang tinggi bendera ibu pertiwi.

*English is for reference*

Oh! Central Africa, cradle of the Bantu!
Take up again your right to respect, to life!
Long subjugated, long scorned by all,
But, from today, breaking tyranny's hold.
Through work, order and dignity
You reconquer your rights, your unity,
And to take this new step
The voice of our ancestors call us.

CHORUS:
To work! In order and dignity,
in the respect for rights and in unity,
Breaking poverty and tyranny,
Holding high the flag of the Fatherland.
Land of the Free

**Land of the Free** adalah lagu kebangsaan Belize. Lirik dicipta oleh Samuel Alfred Haynes dan lagu oleh Selwyn Walford Young pada 1963. Ia dijadikan lagu kebangsaan pada 1981.
Miqat

**Miqat** () merupakan sempadan bagi ibadah haji seseorang itu dikira bermula (batas-batas yang telah ditetapkan). Apabila melintasi miqat, seseorang yang ingin mengerjakan haji perlu mengenakan kain ihram mereka dan memasang niat. Miqat digunapakai bagi haji dan umrah.

Miqat dibagikan kepada 2 :
# **Miqat Zamani (ﻣﻴﻘﺎﺕ ﺯﻣﺎﻧﻲ)** - ketentuan masa bagi seseorang untuk berniat ihram:
:* berniat ihram bagi haji bermula  dari 1 Syawal hingga masuk waktu subuh pada 10 Zulhijah.
:* Bagi umrah pula,niat ihram bermula pada bila-bila masa sepanjang tahun memandangkan umrah boleh dilakukan pada bila-bila masa.

# **Miqat Makani (ﻣﻴﻘﺎﺕ ﻣﻛﺎﻧﻲ)** -ketentuan tempat atau sempadan tempat untuk berniat ihram :
:* Bagi mereka yang duduk di Makkah, tempat untuk ihram haji adalah Makkah itu sendiri (rumah sendiri). Bagi umrah pula ialah keluar dari tanah haram Makkah iaitu seelok-eloknya di Ji'ranah, Tan'eim  atau Hudaibiyah.
:* Bagi mereka yang datang dari Malaysia dan asia tenggara, tempatnya adalah di Qarnul Manazil(ﻗﺮﻦﺍﻠﻣﻨﺎﺯﻝ) .
:* Bagi yang dari arah Mesir dan tonesia,  miqatnya di Juhfah (ﺟﺤﻔﻪ).
:* Bagi yang datang dari selatan seperti Yaman, tempat untuk berniat ihram adalah yalamlam (ﻳﻠﻣﻠﻢ) .
:* Bagi yang datang dari Madinah, tempatnya di Dzulhulaifah Abyar 'Ali (ﺫﻭﺍﻟﺣﻠﻴﻔﻪ ﺍﺑﻳﺎﺭ ﻋﻠﻲ).
:* Bagi yang datang dari bahagian Iraq pula adalah di Dzatu 'Irq (ﺫﺍﺕ ﻋﺮﻕ).
Kutu kepala

**Kutu kepala** ialah sejenis parasit penghisap darah yang biasanya hidup dibahagian kepala. Kutu betina mampu bertelur enam biji sehari. Telur ini selalunya melekat dengan kuat pada rambut. Telur-telur ini akan menetas selepas lebih kurang 8 hari. 

Kutu kepala merebak dengan cepat melalui sentuhan terus dengan rambut yang bermasalah. Ia juga melompat ke kepala melalui berus atau sikat rambut, topi, bantal dan tuala.

## Tanda-tanda
* Gatal yang kuat pada permukaan kepala. Ini disebabkan oleh bahan yang ada di dalam air liur kutu kepala.
*  Tanda-tanda merah pada permukaan kepala, leher dan belakang telinga. Dalam kes yang teruk, tanda-tanda bengkak berlaku di belakang telinga.
* Terdapatnya telur-telur kutu yang kecil.Ia selalunya bersinar dan berwarna putih. Ia kelihatan seperti kelemumur tetapi ia tidak mudah dikeluarkan.

## Penyebab kutu
Kutu mudah berjangkit secara langsung dari kepala melalui :
* Sikat rambut.
* Perhiasan rambut.
* Tuala.
* Topi.
* Tudung kepala.

## Apa yang perlu dilakukan?
* Gunakan sikat kutu. Sikat ini hendaklah direndam dalam cuka terlebih dahulu supaya telur-telur mudah dikeluarkan.
* Rendam sikat-sikat dan barangan kegunaan kepala seperti pengikat rambut dsb. dengan ubat kutu atau alkohol untuk beberapa jam.
* Basuh cadar dsb dengan air panas.
* Gunakan alat pembersih vakum untuk membersihkan karpet, tempat duduk kereta dsb.
* Gunakan ubat untuk membunuh kutu dan telurnya.

## Ubat-ubat
* Crotamiton
* Benzene hexachloride
* Malathion

## Cara merawat
* Gunakan syampu khusus (boleh didapati di farmasi) untuk membunuh kutu kepala.
* Cuci rambut secara biasa. Syampu kepala, kemudian usap sehingga ke kulit kepala dan rambut. Jangan sampai syampu mengenai mata. Sisir rambut dan biarkan sampai kering. Gunakan sikat rambut yang bergigi lembut. Buangkan semua kutu dan telurnya.
* Bertemulah dengan doktor apabila terdapat tanda infeksi bakteria seperti demam serta bisul di kepala atau nanah.

## Rujukan
http://www.anispharmacy.com/kutu.htm
Kejuruteraan

**Kejuruteraan** () ialah salah satu aplikasi sains untuk memenuhi keperluan dan kehendak manusia. Kejuruteraan menggabungkan sains, matematik, dan pengalaman untuk mereka bentuk sesuatu objek atau proses. Pengamal kejuruteraan profesional dipanggil jurutera.

## Bandingan dengan profesyen lain

Kejuruteraan lebih mementingkan pelaksanaan jawapan bagi sesuatu masalah. Misalnya seorang saintis mungkin akan bertanya "mengapa?" dan meneruskan kajiannya untuk mencari jawapan soalan tersebut tetapi jurutera lebih berminat untuk mengetahui bagaimana untuk menyelesaikan masalah tersebut daripada mengetahui puncanya. 

Dengan kata lain, saintis mengkaji fenomena, manakala jurutera mencipta jalan penyelesaian untuk sesuatu masalah.

Contohnya, Thomas Edison, (seorang saintis) mencipta fonograf. Beliau kemudiannya mengarahkan pembantunya yang merupakan seorang ahli teknologi atau jurutera untuk memperbaiki alat tersebut dengan membuang harmonik daripada hasil bunyinya.

## Tugas-tugas dalam kejuruteraan
Tugas umum jurutera dalam perindustrian adalah bagi mereka bentuk sistem industri yang melibatkan sistem aktiviti manusia dan sistem kawalan pengurusan. Sistem-sistem yang dibentuk ini adalah dengan melibatkan dalam susun atur aktiviti-aktiviti pekerja, menjaga prosedur keselamatan industri dan pekerja,menerangkan tentang kaedah kerja yang lebih konsisten, menyediakan prosedur ramalan, pengurusan dalam belanjawan atau kos bahan mentah, kos pengeluaran(OUPUT), kos masukan (INPUT), dan kos bahan keperluan pekerja, penyediaan skim insentif, MRP dan sebagainya. 

Aktiviti-aktiviti jurutera dalam industri adalah menjalankan operasi pengeluaran bahan-bahan keperluan pengguna, mengurus sistem pengurusan dan menyediakan perkhidmatan korporat.

## Lihat juga

### Alatan
* Komputer
* Kalkulator

### Kaedah
* Matematik
* Fizik
* Kimia

### Cabang bidang

*Untuk rencana lanjutan, lihat [[Bidang kejuruteraan]]*

* Kejuruteraan aeroangkasa
* Kejuruteraan pertanian
* Kejuruteraan bioperubatan
* Kejuruteraan komputer
* Kejuruteraan perhubungan
* Kejuruteraan awam
* Kejuruteraan kimia
* Kejuruteraan elektrik
* Kejuruteraan elektronik
* Kejuruteraan industri dan pembuatan
* Kejuruteraan mekanikal
* Kejuruteraan mekatronik
* Kejuruteraan cari gali
* Kejuruteraan nuklear
* Kejuruteraan petroleum
* Kejuruteraan struktur
* Kejuruteraan perisian

### Lain lain
* Senarai topik kejuruteraan
* Persatuan kejuruteraan

## Rujukan

* Wifi Timer With Fused Spur
Hepatitis B

**Hepatitis B** merupakan sejenis penyakit yg berasal dari virus. Virus hepatitis B (HBV) mengakibatkan keradangan hati yang teruk dan sangat mudah berjangkit. Kuman berjangkit melalui sentuhan dengan darah atau cecair badan yang tercemar.

Hepatitis B merujuk kepada keradangan pada hati dan disebabkan oleh *virus Hepatitis B* (HBV), ahli dalam keluarga virus Hepadna dan merupakan salah satu dari beratus spesies virus yang tidak berkait yang menyebabkan hepatitis disebabkan virus. Ia pada asalnya digelar "hepatitis serum" dan merupakan wabak semasa di sebahagian Asia dan Afrika. Hepatitis B diakui sebagai tempatan di China dan pelbagai kawasan di Asia. Peratusan penduduk dunia masa kini yang dijangkiti virusini adalah 3 hingga 6%, tetapi sehingga satu pertiga telah terdedah kepadanya. Simptom penyakit akut (teruk dan berpanjangan) termasuk keradangan hati, muntah, demam kuning, dan jarang, kematian. Hepatitis B kronik mampu mengakibatkan cirrhosis hati yang mungkin membawa kepada barah hati, penyakit membawa maut yang sukar dirawat melalui khemotherapi masa kini.

## Bagaimana Hepatitis B merebak?
Virus Hepatitis B berjangkit melalui sentuhan dengan darah atau cecair badan yang tercemar. Ia adalah 100 kali lebih mudah dijangkiti daripada HIV. Penyakit boleh dikesan melalui ujian fungsi hati. Dalam kes-kes yang teruk, pesakit berhadapan dengan maut akibat kerosakan hati di mana sebahagian atau keseluruhan hati musnah. Penyakit hati yang kronik boleh membawa kepada cirrhosis dan barah hati, salah satu jenis barah yang paling kerap dihidapi di dunia.

Hepatitis ini merebak melalui jangkitan samada secara;
* Virus ini dapat masuk ke dalam badan melalui salur darah jika pesakit menerima darah tercemar.
* Boleh merebak melalui jangkitan seks kerana ia boleh hadir dalam air mani.
* Merebak daripada si ibu kepada anak yang dikandungnya kerana virus ini melalui dinding uri.

## Tanda-tanda jangkitan
Antara tanda-tanda atau keluhan mangsa adalah mual, muntah, cirit-birit, hilang selera makan, sakit kepala, kelemahan dan tidak suka pada asap rokok.

Kesan selepas satu atau dua minggu menyebabkan:

* mangsa kelihatan kekuningan
* kencing gelap
* najis keputihan 
* hati membengkak

## Jenis ujian yang boleh dilakukan
* Ujian darah : HBsAg, HBeAg,HBsAb
* Ujian lain-lain : Ujian fungsi hati, ujian najis dan uri dan lain-lain
* Ujian air Mani : X-ray dan scan.

## Rawatannya
Masih kontroversi dari segi keberkesanannya. Namun beberapa pilihan seperti:
# Steroid : (prednisolone)
# Azathioprine
# Interferon

## Langkah pencegahan
### Secara pasif
# Jangan tercucuk jarum yang tidak selamat
# Jangan lakukan seks dengan pembawa virus Hepatitis B
# Beri ubat kepada anak di dalam kandungan ibu yang mengidap hepatitis B itu dan melahirkan anak secara pembedahan

### Secara aktif
Pelalian vaksin boleh didapati di klinik kerajaan dan swasta pada kadar bayaran yang murah 
# 3 kali suntikan, selamat secara umumnya
# dapatkan booster selepas 5 tahun

## Rujukan

## Pautan luar
* http://yosri.cwahi.net/DaftarH.htm#Hepatitis%20B 
* http://www.sabah.org.my/bm/nasihat/artikel_kesihatan/imunisasi_hepatitis_b.htm
Hepatitis A

**Hepatitis A** (dahulunya dikenali sebagai **hepatitis berjangkit**) merupakan penyakit berjangkit hati yang akut, yang disebabkan oleh virus hepatitis A (HAV). Kebanyakan kes tidak menunjukkan simptom atau menunjukkan simptom yang sedikit, terutamanya dalam kalangan kanak-kanak. Dalam kalangan mereka yang dijangkiti, tempoh antara jangkitan dengan simptom adalah antara dua hingga enam minggu. Apabila menunjukkan simptom, simptom ini berlanjutan selama lapan minggu dan mungkin merangkumi: rasa mual, muntah, cirit-birit, kulit kuning, demam, dan sakit abdomen. Kira-kira 10–15% daripada mereka yang dijangkiti mengalami simptom berulang sepanjang enam bulan selepas jangkitan awal. Kegagalan hati akut amat jarang berlaku tetapi masih boleh berlaku lebih-lebih lagi dalam kalangan warga tua.

Penyakit ini biasanya tersebar melalui pengambilan makanan atau air yang dicemari oleh najis yang dijangkiti. Kerang-kerangan yang tidak dimasak secukupnya merupakan punca biasa. Penyakit ini juga boleh tersebar melalui sentuhan dengan orang yang boleh menjangkitkan penyakit. Walaupun kanak-kanak seringkali tidak menunjukkan simptom apabila dijangkiti, mereka masih mampu menjangkitkan penyakit ini kepada orang lain. Selepas satu jangkitan, individu tersebut menjadi imun terhadap penyakit ini sepanjang hidup mereka. Diagnosis memerlukan ujian darah kerana simptomnya menyerupai beberapa penyakit lain. Ia merupakan satu daripada lima virus hepatitis yang diketahui: A, B, C, D, dan E.

Vaksin hepatitis A berkesan dalam pencegahan. Beberapa buah negara mengesyorkannya secara rutin kepada kanak-kanak dan mereka yang mempunyai risiko lebih tinggi dan belum pernah divaksinkan. Ia dipercayai berkesan sepanjang hayat. Langkah pencegahan yang lain termasuk mencuci tangan dan memasak makanan dengan secukupnya. Tiada rawatan yang khusus, hanya rehat dan ubat untuk rasa mual atau cirit-birit disyorkan sekiranya perlu. Jangkitan biasanya sembuh sepenuhnya tanpa penyakit hati yang berterusan. Rawatan kegagalan hati akut, sekiranya berlaku, ialah dengan pemindahan hati.

Kira-kira 1.5 juta kes bersimptom berlaku setiap tahun di seluruh dunia  dengan kemungkinan berjuta-juta kes jangkitan secara keseluruhannya. Penyakit ini lebih biasa ditemui di kawasan dengan kebersihan yang lemah dan tiada air yang cukup selamat untuk diminum. Di negara sedang membangun, kira-kira 90% daripada kanak-kanak sudah dijangkiti penyakit ini pada umur 10 tahun dan oleh itu, sudah imun apabila dewasa. Ia sering tercetus sebagai wabak di negara yang agak maju, tempat kanak-kanak tidak terdedah kepada penyakit ini pada usia muda dan tiada pemvaksinan meluas. Pada tahun 2010, hepatitis A akut mengakibatkan 102,000 kematian. Hari Hepatitis Sedunia diadakan setiap tahun pada 28 Julai untuk memberi kesedaran tentang hepatitis virus.

## Rujukan


## Lihat juga
* Penyakit

## Pautan luar
* http://w3.spancity.com/yosri/DaftarH.htm#Hepatitis%20A (*sumber*)
Insomnia

**Insomnia** dicirikan dengan ketakupayaan bertidur dan/atau ketidakupayaan bertidur selama tempoh yang munasabah. Penghidap insomnia biasanya merungut kerana tidak berupaya menutup mata atau "merehatkan minda" buat melebihi beberapa minit setiap kali. Kedua-dua insomnia organik dan insomnia bukan organik merupakan gangguan tidur. Insomnia biasanya diakibatkan oleh ketakutan, tekanan, kebimbangan, ubat, herba, kafeina, kemurungan atau kekadangnya tanpa sebarang sebab yang ketara. Minda yang terlalu aktif serta sakit fizikal juga boleh mengakibatkannya. Mencari sebab yang mengakibatkan insomnia biasanya diperlukan untuk merawatnya.

## Jenis

Terdapat tiga jenis insomnia yang berbeza:
# **Insomnia Fana** berlaku antara satu malam hingga beberapa minggu. Kebanyakan orang kekadang menghidap insomnia fana, akibat jet lag atau kebimbangan jangka pendek. Jika bentuk insomnia ini berlaku dari semasa ke semasa, insomnia ini dikelaskan sebagai "insomnia sela".
# **Insomnia Akut** ialah ketakupayaan untuk bertidur dengan lena secara tekal selama tempoh antara tiga minggu hingga enam bulan.
# **Insomnia [[Kronik (perubatan)|Kronik]]** dianggap sebagai jenis insomnia yang paling seirus; ia berlaku hampir setiap bulan selama sekurang-kurangnya sebulan.

## Lihat juga
* Aktigrafi
* Insomnia keluarga yang teruk
* Kehilangan tidur

## Rujukan



## Pautan luar
*  Masalah Insomnia
* Maklumat langsung NHS mengenai Insomnia
* Laporan keadaan sains NIH mengenai pengurusan insomnia kronik dewasa
* Insomnia daripada laman web ''NSF Sleeptionary''
* Tidak dapat tidur
* Natural sleep aids
* Akademi Perubatan Tidur Amerika
* Pusat Maklumat Insomnia Israel  – sebahagian besar dalam bahasa Ibrani
* FamilyDoctor.org: Insomnia 
* Insomnia di Pusat Perubatan Universiti Maryland
* Lelaki Vietnam tidak tidur selama 3 dekad - tidak disahkan
* Maklumat Rawatan Insomnia 
* Huraian peribadi dan penyokongan 
* Maklumat mengenai rawatan bukan kimia untuk insomnia, melalui muzik yang disusun daripada gelombang otak pengguna
Pengkateteran kardiak

Pembuluh darah jantung dikenali sebagai arteri koronari. Kadang-kala, pembentukan bahan berlemak atau plak daripada kolestrol boleh menyempitkan pembuluh darah jantung. Plak ini mengurangkan jumlah bekalan oksigen ke jantung, menyebabkan dada merasa kurang selesa atau sakit spasmodik (angina).

Ateri koronari biasa agak luas dan mempunyai lumen yang besar, licin dan tetap. Walau bagaimanapun, di kalangan pesakit yang mempunyai penyakit arteri koronari, di dalam salah satu atau lebih arteri adalah biasa atau dihalang oleh pembentukan suatu bahan yang banyak seperti bubur, yang dipanggil aateroma di dalam dinding arteri.

**Pengkateteran kardiak** merupakan cara membersihkan salur darah agar kembali terbuka.

## Pautan luar
* http://www.cgh.com.sg/health_public/pamphlet/Malay/Surgery/cardiac/cardiac.html

Lihat juga penyakit
Sindrom kaki resah

**Sindrom Kaki Resah** (jawi: سيندروم كاكي ريسه)  boleh berlaku dikalangan mereka yang dianggap normal. Mereka yang mempunyai Sindrom Kaki Resah tidak mampu duduk diam untuk tempoh yang lama kerana mereka merasa perlu untuk menggaru atau menggerakkan kaki mereka. Gangguan Sindrom Kaki Resah boleh dirasai berlaku pada anggota kaki dan juga anggota tangan. Mereka yang mengidap gangguan Sindrom Kaki Resah seringkali turut mengidap Masalah Pergerakan Anggota Berkala. Gangguan Sindrom Kaki Resah akan mengganggu pengidapnya menyebabkan mereka menghadapi masalah untuk tidur.

## Pautan luar
* https://web.archive.org/web/20040515212126/http://www.geocities.com/alam_penyakit/MasalahSindromKakiResah.htm

Lihat juga penyakit
Wisconsin

**Wisconsin** adalah salah sebuah negeri yang membentuk Amerika Syarikat terletak di tengah utara Amerika Syarikat.

## Demografi

## Nota kaki

## Pautan luar
*  Peta Wisconsin di nationalatlas.gov 
*  U.S. Census Bureau 
*  Negeri Wisconsin
Dibuat Individu dengan Yakin

**Swakarya** (, atau **Dibuat Individu dengan Yakin**, disingkatkan **DIY**) ialah aktiviti pembaikan rumah, automobil, kerja kayu, hobi atau berkebun yang dilakukan sendiri tanpa bantuan daripada pekerja profesional. Istilah ini mula digunakan pada 1960an oleh seorang penyampai TV Britain, Barry Buknell. Industri ini meningkat dengan pesat sejak 1990an kerana ramai orang ingin membaiki kediaman mereka sendiri tanpa membayar upah kepada orang lain dan juga disebabkan kesukaran mendapatkan orang yang boleh ingin melakukannya. Terdapat banyak kedai DIY yang menjual bahan dan alatan yang diperlukan untuk aktiviti lakukan sendiri.

Tugas-tugas DIY meliputi perkara perkara yang mudah memasang almari kepada yang perkara yang sukar seperti membetulkan saluran paip dan meluaskan rumah. Kebanyakan tugas DIY dilakukan oleh orang yang boleh membaca dan mengikut arahan, namun ada juga kemalangan yang disebabkan oleh DIY.

## Pautan luar
* B&Q 
* diyfixit
* Projek DIY
* Panduan DIY BBC
* Lakukan Sendiri Bot 
* ''Networking''  
* Membuat kostum 
*Leyland SDM
Pernim

**Pernim** adalah ringkasan kepada **Persatuan Kebajikan Anak Pesakit HIV/AIDS Nurul Iman [[Malaysia]]** yang ditubuhkan pada 17 Mac 2004.

Persatuan ini merupakan sebuah pertubuhan bukan kerajaan (NGO) yang ingin turut serta membantu kerajaan negara ini memikul tanggungjawab dalam membela nasib anak-anak pesakit HIV/AIDS terutama kepada kanak-kanak yang terbiar dan ibu bapa mereka telah meninggal dunia akibat AIDS dan tiada waris yang mahu bertanggungjawab apabila mengetahui anak yang bakal mereka pelihara pembawa HIV positif.

Penubuhan Pernim diharap dapat memperbetulkan persepsi dan sikap prejudis masyarakat terhadap mereka yang menghidap HIV, kerana ia boleh berlaku kepada sesiapa juga.

Pernim antara lain bertujuan memberi perlindungan kepada anak-anak pesakit HIV/AIDS positif terutama daripada ibu bapa yang telah meninggal dunia, memberikan perlindungan, menguruskan rawatan yang berterusan di hospital dan klinik kerajaan, memberikan pendidikan dan asas keagamaan dan sebagainya. 

Penubuhan Pernim dicetuskan atas dasar kesedaran dan keinsafan terhadap anak-anak mangsa HIV yang tidak berdosa akibat perbuatan silam ibu dan bapa kandung mereka. Kanak-kanak ini memerlukan perlindungan daripada masyarakat.

## Alamat surat-menyurat
Pernim, 
Lot 46, Jln 47.Bukit C 
Kampung Cheras Baru,
56100 Kuala Lumpur.
KTW

**Sindrom Klippel-Trenaunay-Weber (KTW) ** merupakan satu penyakit yang jarang berlaku dengan hanya 20 kes dilaporkan dalam tempoh 20 tahun di seluruh dunia.
 
Penyakit Sindrom Klippel-Trenaunay-Weber dianggap satu penyakit misteri kerana punca sebenarnya tidak diketahui dan tiada penawar kepada penyakit ini terdapat sehingga kini. KTW merupakan sejenis penyakit sejak lahir yang disebabkan oleh masalah urat dan saluran darah yang tidak terbentuk dengan sempurna.

Akibat saluran darah yang tidak terbentuk dengan sempurna, ia mengakibatkan kelainan pada saluran darah terutamanya pada kaki dan lengan menyebabkan anggota tubuh ini semakin membengkak dan bertambah dan dikatakan ada kaitannya dengan penyakit hemangioma.

Mengikut sejarahnya, KTW pertama kali ditemui oleh dua orang doktor dari Perancis - Klippel dan Trenaunay pada tahun 1900 yang melaporkan ciri-ciri pesakit hemangioma daripada jenis port-wine stain.
Tanpa menyedari tentang laporan Klippel dan Trenaunay, Parkes Weber tujuh tahun kemudian menggambarkan tentang kegagalan pembentukan saluran darah pada pesakitnya.

Penyakit Sindrom Klippel-Trenaunay-Weber yang jarang berlaku ini mempunyai risiko dan komplikasi pembedahan yang tinggi. Pembedahan membabitkan pesakit KTW biasanya memerlukan kepakaran bidang berlainan seperti ortopedik, pediatrik, plastik, bius, radiologi dan vaskular untuk mengelakkan sebarang kesulitan yang mungkin dihadapi ketika pembedahan.
Senarai universiti mengikut negara

Berikut ialah senarai universiti di seluruh dunia mengikut negara:

### Asia Timur

* Senarai universiti di Brunei
* Senarai universiti di China
* Senarai universiti di Filipina
* Senarai universiti di Indonesia
* Senarai universiti di Jepun
* Senarai universiti di Kemboja
* Senarai universiti di Korea Selatan
* Senarai universiti di Korea Utara
* Senarai universiti di Laos
* Senarai universiti di Malaysia
* Senarai universiti di Myanmar
* Senarai universiti di Singapura
* Senarai universiti di Taiwan
* Senarai universiti di Thailand
* Senarai universiti di Timor Timur
* Senarai universiti di Vietnam

### Asia Selatan dan Tengah

* Senarai universiti di Afghanistan
* Senarai universiti di Bangladesh
* Senarai universiti di India
* Senarai universiti di Kazakhstan
* Senarai universiti di Mongolia
* Senarai universiti di Pakistan
* Senarai universiti di Russia
* Senarai universiti di Sri Lanka
* Senarai universiti di Turkmenistan
* Senarai universiti di Uzbekistan

### Asia Barat dan Timur Tengah

* Senarai universiti di Emiriah Arab Bersatu
* Senarai universiti di Arab Saudi
* Senarai universiti di Algeria
* Senarai universiti di Jordan
* Senarai universiti di Kuwait
* Senarai universiti di Lubnan
* Senarai universiti di Mauritania
* Senarai universiti di Mesir
* Senarai universiti di Iran
* Senarai universiti di Iraq
* Senarai universiti di Israel
* Senarai universiti di Palestin
* Senarai universiti di Qatar
* Senarai universiti di Sudan
* Senarai universiti di Yaman

### Afrika
* Senarai universiti di Afrika Selatan
* Senarai universiti di Côte d' Ivoire
* Senarai universiti di Kenya
* Senarai universiti di Namibia
* Senarai universiti di Nigeria
* Senarai universiti di Senegal

### Eropah

* Senarai universiti di Albania
* Senarai universiti di Austria
* Senarai universiti di Belanda
* Senarai universiti di Belgium
* Senarai universiti di Denmark
* Senarai universiti di Estonia
* Senarai universiti di Finland
* Senarai universiti di Greece
* Senarai universiti di Hungary
* Senarai universiti di Iceland
* Senarai universiti di Ireland
* Senarai universiti di Itali
* Senarai universiti di Jerman
* Senarai universiti di Malta
* Senarai universiti di Norway
* Senarai universiti di Perancis
* Senarai universiti di Poland
* Senarai universiti di Portugal
* Senarai universiti di Republik Czech
* Senarai universiti di Serbia dan Montenegro
* Senarai universiti di Sepanyol
* Senarai universiti di Slovenia
* Senarai universiti di Sweden
* Senarai universiti di Switzerland
* Senarai universiti di Turki
* Senarai universiti di Ukraine
* Senarai universiti di United Kingdom

### Australasia dan Pasifik

* Senarai universiti di Australia
* Senarai universiti di New Zealand
* Senarai universiti di Papua New Guinea

### Amerika Latin dan Tengah

* Senarai universiti di Argentina
* Senarai universiti di Bolivia
* Senarai universiti di Brazil
* Senarai universiti di Chile
* Senarai universiti di Guatemala
* Senarai universiti di Honduras
* Senarai universiti di Mexico
* Senarai universiti di Venezuela

### Amerika Utara

* Senarai universiti di Amerika Syarikat
* Senarai universiti di Kanada